CELEX: 32021D0352
Language: sl
Date: 2021-02-25 00:00:00
Title: Sklep Sveta (SZVP) 2021/352 z dne 25. februarja 2021 o spremembi Sklepa (SZVP) 2018/905 o podaljšanju mandata posebnega predstavnika Evropske unije za Afriški rog

26.2.2021   
               
               
                  SL
               
               
                  Uradni list Evropske unije
               
               
                  L 68/187
               
            
         SKLEP SVETA (SZVP) 2021/352
         z dne 25. februarja 2021
         o spremembi Sklepa (SZVP) 2018/905 o podaljšanju mandata posebnega predstavnika Evropske unije za Afriški rog
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti člena 33 in člena 31(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 8. decembra 2011 sprejel Sklep 2011/819/SZVP (1) o imenovanju Alexandra RONDOSA kot posebnega predstavnika Evropske unije (PPEU) za Afriški rog.
                  
               
                     (2)
                  
                  
                     Mandat Alexandra RONDOSA kot PPEU za Afriški rog je bil večkrat podaljšan, nazadnje s Sklepom Sveta (SZVP) 2018/905 (2), kakor je bil spremenjen s Sklepom Sveta (SZVP) 2020/1014 (3). Mandat PPEU se izteče 28. februarja 2021.
                  
               
                     (3)
                  
                  
                     Mandat PPEU bi bilo treba podaljšati za nadaljnje štiri mesece in določiti nov referenčni finančni znesek za obdobje od 1. marca 2021 do 30. junija 2021.
                  
               
                     (4)
                  
                  
                     PPEU bo mandat izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –
                  
               SPREJEL NASLEDNJI SKLEP:
         
            Člen 1
            Sklep (SZVP) 2018/905 se spremeni:
            
                        (1)
                     
                     
                        v členu 1 se odstavek 1 nadomesti z naslednjim:
                        
                           „1.   Mandat Alexandra RONDOSA kot posebnega predstavnika Evropske unije (PPEU) za Afriški rog se podaljša do 30. junija 2021. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko odloči, da mandat PPEU predčasno preneha.“;
                        
                     
                  
                        (2)
                     
                     
                        v členu 5(1) se doda naslednji pododstavek:
                        „Referenčni finančni znesek za kritje odhodkov, povezanih z mandatom PPEU, za obdobje od 1. marca 2021 do 30. junija 2021 je 345 000 EUR.“;
                     
                  
                        (3)
                     
                     
                        v členu 14 se drugi odstavek nadomesti z naslednjim:
                        „Končno celovito poročilo o izvajanju mandata PPEU se predloži do 30. aprila 2021.“
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 25. februarja 2021
            
               
                  Za Svet
               
               
                  Predsednica
               
               A. P. ZACARIAS
            
         
         
            (1)  Sklep Sveta 2011/819/SZVP z dne 8. decembra 2011 o imenovanju posebnega predstavnika Evropske unije za Afriški rog (UL L 327, 9.12.2011, str. 62).
         
            (2)  Sklep Sveta (SZVP) 2018/905 z dne 25. junija 2018 o podaljšanju mandata posebnega predstavnika Evropske unije za Afriški rog (UL L 161, 26.6.2018, str. 16).
         
            (3)  Sklep Sveta (SZVP) 2020/1014 z dne 13. julija 2020 o spremembi Sklepa (SZVP) 2018/905 o podaljšanju mandata posebnega predstavnika Evropske unije za Afriški rog (UL L 225 I, 14.7.2020, str. 1).